QORTI ĊIVILI – PRIM'AWLA Onor. Imħallef Dr. Neville Sullivan B.A., M.A. (Fin. Mandat ta' Inibizzjoni Numru 1152/2021 NC Emmanuel Delia Naudi (I.D. Nru. 716202(M)) vs. Awtorita' għat-Trasport f'Malta Digriet kamerali mogħti llum, il-Ħamis 12 ta' Awwissu 2021 Il-Qorti, Reġgħet rat ir-Rikors tar-rikorrent ppreżentat fit-28 ta' Lulju 2021 fejn ir-rikorrent talab li din il-Qorti żżomm lill-Awtorita' intimata milli: " 1. tkeċċi jew tittermina l-impieg tar-rikorrenti, jew tieħu ebda passi fil-konfront jew kontra r-rikorrenti ai bażi tal-ittra ta' l-Awtorita' għat-Trasport f'Malta datata 20 ta' Lulju 2021." Rat id-Digriet tagħha tat-28 ta' Lulju 2021 fejn il-Qorti laqgħet it- talba proviżorjament, ordnat notifika tar-Rikors bi żmien għar- Risposta u appuntat ir-Rikors għas-smigħ għas-seduta tal-5 ta' Awwissu 2021. Rat ir-Risposta tal-Awtorita' intimata ppreżentata fit-2 ta' Awwissu 2021 fejn l-Awtorita' intimata opponiet għall-ħruġ tal-Mandat ta' Inibizzjoni u dan għal diversi raġunijiet hemm elenkati. Semgħet, fis-seduta tal-5 ta' Awwissu 2021, is-sottomissjonijiet finali tad-difensuri tal-partijiet. Rat id-dokumenti eżebiti u l-atti proċesswali kollha ta' dan ir- Rikors. Ikkunsidrat Illi l-għan ta' talba għal ħruġ ta' Mandat ta' Inibizzjoni huwa dak li jżomm persuna milli tagħmel xi ħaġa li tista' tkun ta' ħsara jew preġudizzju lil parti li titlob il-ħruġ tal-mandat. Bil-liġi jeħtieġ li biex ir-rikorrent ikun jistħoqqlu jikseb il-ħruġ ta' mandat bħal dak, huwa għandu juri s-segwenti:  li l-mandat huwa meħtieġ biex jitħarsu l-jeddijiet pretiżi minnu tant li bin-nuqqas ta' ħruġ tiegħu r-rikorrenti ser isofri preġudizzju; li r-rikorrent ikun jidher li għandu prima facie dawk il-jeddijiet.  B'żieda ma' dawn, fir-rigward tar-rikors odjern, il-Qorti tagħmel tagħha dak li ngħad minn din il-Qorti kif diversament preseduta fi provediment mogħti minnha fis-16 ta' Ġunju 2017 fl-atti tal-Mandat ta' Inibizzjoni bin-Numru 749/2017 fl-ismijiet Leone Migliore noe et vs. Awtorita' għat-Trasport f'Malta, f'liema provediment ingħad is-segwenti: "Tqis li, b'żieda mal-elementi meħtieġa kif imsemmi qabel, f'każ li l-ħruġ tal-mandat jintalab kontra l-Gvern jew kontra xi awtorita' pubblika mwaqqfa bil-Kostituzzjoni jew kontra persuna li jkollha kariga pubblika fil-kariga uffiċjali tagħha, il-liġi titlob ukoll li jintwera (a) li l-ħaġa li parti titlob li tinżamm milli titwettaq fil-fatt hemm il-ħsieb li titwettaq, u (b) li l-preġudizzju li jinħoloq lil min ikun qed jitlob il-mandat ikun sproporzjonat meta mqabbel ma' l- istess għemil tal-ħaġa li qed tintalab li tiġi miżmuma." Illi l-elementi kollha msemmija hawn fuq huma kumulativi u mhux alternattivi u jekk xi wieħed minnhom ma jirriżultax, il-Qorti għandha tiċħad it-talba għal ħruġ ta' mandat bħal dak. In oltre huma kriterji oġġettivi u fl-applikazzjoni tal-liġi dwar kif u meta għandu jinħareġ mandat, il-Qorti għandha tuża interpretazzjoni restrittiva. Dan ghaliex il-ħruġ ta' Mandat ta' Inibizzjoni bħal kull mandat kawtelatorju jsir fi żmien meta l-pretensjoni ma tkunx għadha ġiet ġuridikament aċċertata u stabbilita. L-insenjament ta' dawn il-Qrati fil-kuntest ta' dak li ngħad hawn fuq huwa ċar u ben stabbilit. Il-Qorti tenfasizza illi kull eżami li tagħmel hi f'dan l-istadju jibqa' limitat għal dak li jidher mad- daqqa t'għajn, b'dana illi l-vertenza fil-mertu tibqa' riżervata għal dik il-Qorti li eventwalment tiġi adita bil-kawża. Ikkunsidrat Illi fir-Rikors jingħad, fost l-oħrajn, illi r-rikorrent "kien u għandu [recte: għadu] impjegat mal-Awtorita' għat-Trasport f'Malta fejn kien ġie impjegat bħala Enforcement Manager within the Enforcement Directorate, permezz ta' kuntratt ta' impieg indefinit". Jingħad ukoll li l-kariga tar-rikorrent hija meqjusa bħala senior post u li l-Awtorita' intimata kienet soġġetta għal tibdil fl-istruttura operattiva tagħha fejn dak li qabel kienu Senior Manager ingħataw in-nomenklatura ta' Diretturi fi ħdan l-Awtorita'. Jingħad ukoll li r-rikorrent kien soġġett għal tentattiv sabiex il-kuntratt tiegħu ikun mibdul unilateralment u "kif jogħġob biss lill-Awtorita' intimata u dan nonostante li kien hemm il-bżonn tal-qbil bejn iż-żewġ partijiet". Ir- rikorrent ikompli jgħid li huwa ma kienx lest li jbiddel il- kundizzjonijiet tal-impieg tiegħu u b'hekk kien suġġett ta' tliet azzjonijiet dixxiplinari li skont hu kienu tentattiv sabiex ikun hemm raġuni sabiex ikun itterminat l-impieg tiegħu fuq bażi dixxiplinari. Illi, permezz ta' ittra datata 20 ta' Lulju 2021 (kopja ta' liema ġiet annessa mar-Rikors promutur u mmarkata bħala Dok. "Ċ"), ir- Illi, fir-Risposta tagħha, l-Awtorita' tisħaq, fost l-oħrajn, hekk: "Illi mir-Rikors imressaq mir-rikorrenti jidher ċar mad-daqqa t'għajn li lill-Awtorita' huwa m'għandu assolutament ebda rispondenti milli "tkeċċi jew tittermina l-impieg tiegħu" u dan anke għaliex, fost raġunijiet oħra, dan il-fatt huwa diġa kompjut l-impieg tar- rikorrent ġie diġa tterminat permezz tal-ittra datata 20 ta' Lulju 2021 anke jekk id-data effettiva (u ċioe' l-1 t'Awwissu 2021) għadha ma waslitx". Illi mingħajr mal-Qorti tidħol fil-mertu tal-kwistjoni bejn il-partijiet, fir-rigward tal-elementi neċessarji sabiex il-Qorti tkun tista' tilqa' il- ħruġ tal-mandat odjern, il-Qorti: jwaqqaf fis-seduta tirrikonoxxi ta' Awwissu 2021 ġie kkonfermat bil-ġurament li kieku ma kienx għall-mandat odjern, kien ser jissokta l-proċess li jsir riferenza għalih fil- mandat;  ma tikkondividiex ma' dak li jingħad fir-Risposta tal-Awtorita' intimata fejn ingħad illi r-rikorrent ma' għandu ebda jedd li jwaqqaf lill-Awtorita' intimata milli tkeċċieh jew tittermina l- impieg tiegħu u dan għaliex skond l-Awtorita' intimata "dan il- fatt huwa diġa' kompjut u l-impieg tar-rikorrent ġie diġa tterminat permezz tal-ittra datat 20 ta' Lulju 2021 anke jekk id-data effettiva (u ċioé l-1 t'Awwissu 2021) għadha ma waslitx" u dana stante li r- Rikors odjern ġie ppreżentat fit-28 ta' Lulju 2021 u mill-ittra datata 20 ta' Lulju 2021 mibgħuta mill-Awtorita' intimata lir- rikorrent m'huwiex ċar minn meta eżattament ġie tterminat l- impieg tal-istess rikorrent, u ċioe jekk hux "with immediate effect" jew "with effect from the 1st. of August 2021";  ma tikkondividiex anqas ma' dak li jingħad fir-Risposta tal- Awtorita' intimata fejn ingħad illi: "dak li r-rikorrent qed jekk jippretendi li din l-Onorabbli Qorti għandha tagħmel huwa illi tiddetermina l-Awtorita' rispondenti għandhiex o meno raġunijiet validi sabiex tittermina l-impieg tiegħu, xi ħaġa li [...] ma tirrientrax fil-ġurisdizzjoni ta' din l-Onorabbli Qorti stante illi din il- materja tat-Tribunal Industrijali". Il-Qorti ma tikkondividiex ma' dan stante li mhux ir-rwol tagħha fir-Rikors odjern tara jekk jeżistux raġunijiet validi sabiex jiġi tterminat l-impieg tar-rikorrent pero' l-Qorti għandha tara biss li jiġu sodisfatti l-elementi aktar-il fuq imsemmija. fil-mansjonijiet esklussivament taqa' Illi, minkejja dak li għadu kemm ingħad hawn fuq, il-Qorti tikkondividi ma' dak li ngħad mill-Awtorita' intimata fir-Risposta tagħha meta:  fir-rigward tal-preġudizzju irrimedjabbli qalet is-segwenti: "Illi kieku kien minnu illi l-impieg tiegħu qed jiġi terminat mingħajr raġuni valida [...,] ir-rikorrenti għandu l-opportunita' li jippreżenta proċeduri quddiem li huwa vestit fil- it-Tribunal Industrijali ġurisdizzjoni esklussiva li jistħarreġ jekk tkeċċija hijiex inġusta o meno u jitlob u jottjeni rimedju"; sostniet li "[ir-rikorrent] irid jipprova wkoll illi l-preġudizzju li se jsofri f'każ li t-talba tiegħu għall-ħruġ ta' dan il-Mandat ta' Inibizzjoni ma tiġix akkolta huwa wieħed sproporzjonat mal-għemil li qed jitolbu biex l-Awtorita' tiġi miżmuma milli tagħmel." Dan ma jirriżultax. Illi, tenut kont ta' dak li ngħad hawn fuq, il-Qorti ma jirriżultalhiex li r-rikors odjern għandu jiġi milqugħ stante li huma nieqsa l- elementi li għadhom kemm saru riferenza għalihom. Decide Għal dawn il-motivi, il-Qorti taqta' u tiddeċiedi billi tirrevoka contrario imperio d-Digriet tagħha tat-28 ta' Lulju 2021 u tiċħad it- talba għall-ħruġ tal-Mandat ta' Inibizzjoni bin-Numru 1152/2021 fil-konfront tal-Awtorita' intimata. Bl-ispejjeż ta' dawn il-proċeduri kontra r-rikorrent. _________________________ Onor. Dr. Neville Sullivan Friggieri _________________________ Alexia Mallia Bonello Deputat Reġistratur